Diari Oficial de la Generalitat Valenciana


Sumari del DOGV 9116, del 29-06-2021 (2021/7125)

RESOLUCIÓ de 22 de juny de 2021, del director general d'Administració Local, de concessió de les ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7125


Data del document
:   22-06-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de juny de 2021, del director general d'Administració Local, de concessió de les ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques. [2021/7125]  
  
I. Pel Decret 7/2018, de 12 d'abril, del president de la Generalitat, publicat en el DOGV número 8275, de 17 d'abril de 2018, s'han aprovat les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
Per la Resolució de 6 d'abril de 2021, de la Presidència de la Generalitat, publicada en el DOGV número 9064, de 19 d'abril de 2021, s'han convocat subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.  
II. A la present convocatòria s'han presentat 215 sol·licituds de municipis. Una vegada examinades les diferents sol·licituds, la Comissió no entra a valorar les següents:  
Sol·licitud de l'Ajuntament de Banyeres de Mariola, es va presentar amb data 18 de maig de 2021, no s'entra a valorar perquè l'objecte de les obres per a les quals es sol·licita l'ajuda és un parc, situat en el nucli urbà, però atés que l'article 1 de la Resolució de 6 d'abril de 2021, de convocatòria de les ajudes, estableix que les obres a subvencionar s'han d'executar a edificis, és procedent la denegació de la sol·licitud.  
  
Sol·licitud de l'Ajuntament de l'Olleria, es va presentar amb data 19 de maig de 2021, no s'entra a valorar perquè l'objecte de les obres per a les quals se sol·licita l'ajuda és un edifici que l'ajuntament pretén afavorir i que es troba en desús i en un estat de conservació molt deficient. Per tant, es considera que l'edifici no compleix amb les condicions necessàries perquè l'obra siga subvencionable a través de la present convocatòria.  
Sol·licitud de l'Ajuntament de Nules, es va presentar amb data 20 de maig de 2021, no s'entra a valorar perquè el termini de presentació de sol·licituds va finalitzar el dia 19 de maig de 2021.  
III. De conformitat amb el que estableix l'article 7 del Decret 7/2018, de 12 d'abril, del president de la Generalitat, sobre la concessió d'ajudes en règim de concurrència competitiva, per a determinar la quantia de les subvencions, seran seleccionats, prioritàriament, els projectes d'actuació consistents a facilitar l'accessibilitat de les cases consistorials i altres edificis públics destinats a tercera edat o persones amb discapacitat o diversitat funcional, s'utilitzarà com a criteri de valoració l'import del pressupost de l'entitat local vigent a l'entrada en vigor de la convocatòria, i s'ordenarà en conseqüència, de forma prelativa, de menor a major.  
Resultant que l'import total de les sol·licituds d'ajuda per a l'execució de projectes d'actuació prioritaris d'acord amb l'art. 6.2 de la convocatòria, excedeix del crèdit previst per a aquestes ajudes, la comissió avaluadora en la reunió de data 3 de juny de 2021 va determinar, per a l'elecció de les entitats beneficiàries, aplicar l'ajuda tenint en compte els mateixos percentatges aplicats en la convocatòria de 2020 seguint així la línia de coherència amb les ajudes concedides durant l'exercici anterior. Aquests percentatges es tradueixen en els següents:  
  
Municipis amb pressupost inferior a 1.000.000 d'euros el 100 %  
Municipis amb pressupost entre 1.000.000 i 74.912.655 d'euros el 63 %  
Municipis amb pressupost superior a 70.082.053 d'euros el 45 %  
Com que no s'ha exhaurit el crèdit disponible amb l'anterior distribució es procedeix a concedir ajudes als ajuntaments sol·licitants, els projectes dels quals estan dirigits a edificis destinats a altres usos, aplicant els mateixos criteris que els tinguts en compte per als edificis prioritaris, en compliment del que es disposa en l'article 6 de la Resolució de 6 d'abril de 2021, de la Presidència de la Generalitat, per la qual es convoquen les presents ajudes, fins a haver esgotat el crèdit disponible.  
  
IV. Vist que, de conformitat amb el que estableix l'article 5, punt quart, del Decret 7/2018, de 12 d'abril, la comissió avaluadora, després de l'estudi i valoració de les sol·licituds presentades, i comprovat que compleixen els requisits de la convocatòria, ha elevat la proposta de resolució corresponent amb la fixació de les ajudes concedides.  
  
V. En virtut de tot el que s'ha exposat anteriorment, atesa la proposta de resolució elevada per la comissió avaluadora i fent ús de l'atribució delegada d'acord amb el punt huité de la Resolució de 19 de juliol de 2019, del president de la Generalitat per la qual es deleguen determinades atribucions en diferents òrgans de la Presidència es dicta la següent, resolució:  
  
Primer  
Concedir als municipis, un total de 106, que s'indiquen en l'annex I, les quantitats allí expressades en concepte d'ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l'accessibilitat de les cases consistorials i altres edificis municipals per mitjà de l'eliminació de barreres arquitectòniques, sent l'import total concedit de 3.955.401,38 d'euros, amb càrrec a la línia de subvenció S0712000, inclosa en el programa 125.10, Administració local, del pressupost de la Generalitat per a l'exercici 2021.  
  
  
Segon  
No admetre les sol·licituds dels ajuntaments de Banyeres de Mariola, l'Olleria i Nules, pels motius exposats anteriorment.  
  
Tercer  
No prendre en consideració la resta de sol·licituds, no incloses a l'annex I, per haver-se esgotat el crèdit disponible per a les ajudes, d'acord amb l'article 6.2 de la Resolució de 6 d'abril de 2021, de la Presidència de la Generalitat.  
  
Quart  
No prendre en consideració les sol·licituds, no incloses a l'annex I, presentades per aquells municipis que hagen sigut beneficiaris de les subvencions regulades en el present decret en qualsevol dels dos exercicis anteriors a la corresponent convocatòria, de conformitat amb el que es disposa a l'article 7.4 del Decret 7/2018, de 12 d'abril, del president de la Generalitat.  
  
Cinqué  
Requerir la documentació justificativa prevista en la convocatòria. El termini per a justificar finalitzarà el 5 de novembre de 2021, havent d'estar acabada l'actuació subvencionada amb anterioritat a aquesta data.  
La quantia a justificar es correspondrà amb el total de la despesa de l'actuació subvencionada (IVA inclòs).  
Per a això els municipis beneficiaris hauran de presentar la documentació següent:  
a) Certificat de tècnic municipal competent que acredite que les actuacions realitzades compleixen els requeriments tècnics exigits per la normativa vigent en matèria d'accessibilitat i barreres arquitectòniques.  
  
b) Igualment, haurà de presentar-se la documentació justificativa següent, segons el tipus d'actuació:  
b.1. Certificat final d'obra, en els supòsits que els ajuntaments hagen contractat l'obra.  
b.2. Certificat municipal final d'obres expedides per funcionaris competents.  
b.3. Còpia compulsada de les factures reglamentàries segons la normativa vigent, així com qualsevol altra documentació justificativa suficient, si és el cas.  
c) Certificat acreditatiu de trobar-se al corrent en el compliment de l'obligació de rendició dels comptes anuals davant la Sindicatura de Comptes.  
  
Sisé  
Reduir proporcionalment l'ajuda en cas que la justificació de les despeses realitzades no assolisca la quantia atorgada i garantir durant la tramitació del procediment l'audiència de la persona interessada.  
  
  
Seté  
Revocar la subvenció en el supòsit de no presentar la justificació de la despesa en el termini fixat i garantir durant la tramitació del procediment l'audiència de l'interessat.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 22 de juny de 2021.- El director general d'Administració Local (p. d. R 19.07.19; DOGV 7722, 22.07.2019): Antoni Such Botella.